ધર્મ ડેસ્ક: આંધ્રપ્રદેશનાં વિશાખાપટ્ટનમથી ફક્ત 16 કિમીનાં અંતરે સિંહાચલ પર્વત પર સ્થિત છે સિંહાચલમ મંદિર. આ મંદિરને ભગવાન નૃસિંહનું ઘર કહેવાય છે. આ મંદિરની વિશેષતા છે કે અઙીં ભગવાન વિષ્ણુનાં વરાહ અને નૃસિંહ અવતારનું સંયુક્ત રૂપ છે જે મા લક્ષ્મી સાથે વિરાજમાન છે. આ મંદિરની એક અન્ય ખાસિયત એ છે કે અહીં ભગવાન નૃસિંહની મૂર્તિ પર આખો દિવસ ચંદનનો લેપ થાય છે. ફક્ત અક્ષય તૃતીયાનાં દિવસે જ આ મૂર્તિ પરથી લેપ હટાવવામાં આવે છે. તે દિવસે લોકોને અસલી મૂર્તિનાં દર્શન કરવા મળે છે.